**Príprava a zadanie na seminár z predmetu Obchodné právo III., LS**

*Príprava študenta na seminár spočíva v naštudovaní prednášky a príslušnej časti zákona a odporúčanej literatúry k téme, ktorá má byť precvičená daný týždeň podľa uverejnených Syláb k predmetu. Okrem iného sa žiada, aby bol študent náležite pripravený odpovedať aj na nasledovné otázky, príp. sa oboznámil s argumentáciou najvyššieho súdu v rozhodnutiach, ktoré má za úlohu naštudovať.*

**Zánik obchodných záväzkov**

1. Vysvetlite rozdiel medzi § 559 OZ a § 324 ObchZ. V čom sa prejavuje rozdiel?
2. Vysvetlite miesto plnenia peňažného a nepeňažného záväzku, najmä rozdiely medzi OZ a ObchZ.
3. Kedy je splatný peňažný obchodný záväzok, ak nebola splatnosť dohodnutá v zmluve? A kedy nepeňažný?
4. Porovnajte následky odstúpenia od zmluvy podľa OZ a podľa ObchZ. V čom sa líšia a ako sa tento rozdiel prejavuje?

* Nevyhnutné: [Rozsudok Najvyššieho súdu SR sp. zn. 5Obdo/20/2008 z 31.3.2009](http://www.supcourt.gov.sk/data/att/9015_subor.pdf)

1. Odstupné: naštudujte Rozsudok NS ČR sp. zn. sp. zn. 23 Cdo 2575/2010, z 10. 1. 2011

**Príklad: Odstúpenie od zmluvy**

Na základe mandátnej zmluvy sa poradenská spoločnosť PS zaviazala vykonávať poradenskú činnosť v prospech spoločnosti S, za paušálnu odmenu 1000 Eur mesačne. Predmetom poradenstva je podanie kvalifikovanej odpovede na otázky týkajúce sa podnikateľských zámerov. V zmluve bola dohodnutá možnosť odstúpiť od zmluvy v prípade, ak PS nedodá službu poradenstva do 24hodín od zadania úlohy.

Spoločnosť S zadala úlohu v pondelok, v stredu ráno ešte nebola služba poradenstva dodaná. Preskúmajte:

* Má S právo odstúpiť od zmluvy? S akými účinkami?
* Čo sa stane v prípade, ak spolupráca trvala posledných 6mesiacov k obojstrannej spokojnosti?
* Zmení sa niečo na veci, ak S nezaplatila za posledný mesiac poradenských služieb PS, hoci bol jej záväzok splatný?